Last saved by: Dominka

FARSKÉ OZNAMY – Nedeľa Sv. Rodiny

Rozpis lektorov: Sv. Silvester: 16.00 hod. – rod. Mudrákova; Slávnosť Panny Márie Bohorodičky: 8.00 hod. - rod. Grominova, 10.00 hod. - rod. Polákova, 18.30 hod. – rod. Čechova; 2. nedeľa po Narodení Pána: 8.00 hod. - rod. Kľučárova, 10.00 hod. - rod. Hudákova, 18.30 hod. - rod. Ľ. Gazdu.
Vedenie modlitieb pred sv. omšami: V týždni od 5.1. – 11.1. vedie modlitby horliteľka p. Terézia Demčáková.
Upratovanie kostola: Pán Boh zaplať všetkým rodinám, ktoré boli v tomto týždni upratovať nový kostol ako aj birmovancom, ktorí pomáhali zvlášť kvôli zvýšenému predvianočnému upratovaniu. Na budúci týždeň prosíme rod. Virbovu, rod. Mušinsku, rod. Lengvarsku – Tehelná ul. Upratuje sa  v sobotu po rannej sv. omši o 9.00 hod. 
Nácvik detského speváckeho zboru: Pozývam všetky deti na nácvik detského speváckeho zboru klasicky v sobotu o 13.30 hod. na faru.
Pobožnosť sv. ruženca: Dnešná pobožnosť sv. ruženca bude o pol hodiny skôr o 14.00 hod. kvôli Farskému vianočnému programu a jeho príprave. 
Sv. spoveď: Keďže je aj prvopiatkový týždeň, bude možnosť sv. spovede pre záujemcov od pondelka do piatku okrem stredy hodinu pred večernými sv. omšami.
Spovedanie chorých: Spovedať chorých budeme klasicky v piatok od 8.00 hod. Prosím vás, nahláste ich v sakristii.
Farský vianočný koncert:  Dnes vás srdečne ešte raz pozývam na náš Farský vianočný koncert o 16.00 hod. tu v novom kostole. 
Ďakovná pobožnosť na konci roka: V utorok po sv. omši bude ďakovná pobožnosť na konci roka. Bude sa spievať na záver hymnus Teba, Bože, chválime... pri ktorom môžeme za obvyklých podmienok získať úplné odpustky pre seba.
Adorácia pred polnocou na Silvestra: Chcem vás všetkých pozvať na adoráciu pred polnocou na Silvestra o 23.30 hod. už do nového kostola. Zároveň o polnoci vás pozývam na pripitie si šampanského, ktoré je už kúpené ako aj na ohňostroj.
Voľné lístky na silvestrovský ples: Zároveň sú ešte voľné lístky na Silvestrovský ples, takže ešte je možné sa nahlásiť do zajtra. Rovnako kto môže ešte pomôcť s tombolovými cenami, buďte takí dobrí sa mi ozvať. 
Nový rok: Všetky sv. omše na Nový rok budú začínať spievaním hymnu "Príď, Duchu Svätý..." ako prosbu o pomoc v novom roku. Pri spievaní tohto hymnu môžeme takisto za obvyklých podmienok získať úplné odpustky.
Roznášanie sv. prijímania: Sv. prijímanie chorým budeme roznášať najbližšie na Nový rok ako aj na ďalšiu nedeľu a potom na Slávnosť Zjavenia Pána. 
Požehnanie domov: Opäť bude možnosť dať si požehnať svoj dom alebo byt. Kto z vás má záujem, prosím vás, prihláste sa v sakristii alebo mne osobne. Domy by sa požehnávali na budúcu sobotu od 13.00 hod. ako aj potom v nedeľu. Keď sa budete hlásiť, dajte vedieť, v ktorý deň vám viac vyhovuje alebo či je vám to jedno. 
Tabletky na srdce: Chcem poprosiť všetkých, ktorí sú zapísaní v zozname tých, ktorí si chcú vyzdvihnúť Tabletky na srdce, aby sa ozvali čo najskôr, či o ne majú záujem, aby som ich vedel posunúť ďalej. 
Sladkosti zo stromčeka – topánočky: Ozname pre deti: z vianočného stromčeka, ktorý je v miestnosti pre matky s deťmi si môžu decká zobrať tie urobené topánočky, ktoré v sebe skrývajú sladké prekvapenie. Prosím vás iba, aby ste ten stromček na seba nezvalili.